Poe Kaulana o ka Wa i Hala. 



H 



No Kekuawahine. 



E KANAKA maalea loa o Kekuawahine i ka pahele, a me ka hoopunipuni. 

 He hiki ia ia ke hoolilo i ka oiaio ole i oiaio, i ka pololei i pololei ole, a pela aku 

 no. I ka wa e noho ana o Kamehameha ma Pakaka, Kona, Oahu (oia kahi a 

 Kimo haole e noho nei), i ka wa i puni ai na aina ia Kamehameha mai Hawaii a Nii- 

 hau, e noho ana ia me kana wahina o Kaahumanu. O Kanaihalau, he makuakane ia no 

 Kaahumanu, hoonoho aku la o Kaahumanu ia Kanaihalau maluna o Hamakua, Ka\vai- 

 hae, Waimea. O keia mau aina, aia ma Hawaii, lilo aela o Kanaihalau i punahele imua 

 o kana kaikamahine o Kaahumanu. Ma keia lilo ana o Kanaihalau i punahele, ua hua- 

 hua loa o Kekuawahine a me na 'lii a pau loa, a ua pono ole ko lakou noho ana ma Wai- 

 mea a me Kawaihae, nolaila, noonoo ihola o Kekuawahine i kana mea e hana ai. 



O Kanaihalau, aia no oia e hooponopono ana i ka aina me kona hope. Elua nae 

 laua, o Kanaihalau, o Malaihi, oia na 'Hi maluna o Hamakua, Waimea, Kawaihae. O 

 Malaihi, ma Oahu nei no ia kahi i noho ai me Kekuawahine. Ia laua e noho pu ana, ole- 

 lo aku la o Kekuawahine ia Malaihi : "E hele kaua a kokoke aku i ke alo o Kamehame- 

 ha, noho iho oe, owau ke hele aku e kamailio pu me Kamehameha, alaila, nana ae oe i 

 ku'u kamailio." Mahope o keia kamailio ana, hele aku la laua a kokoke, noho ihola o 

 Malaihi. 



Ma keia noho ana a Malaihi, olelo aku o Kekuawahine, penei: "Eia au ke hele 

 nei a kamailio me Kamehameha, e nana pono ko maka ia'u, mai lalau oe, no ka mea, o 

 ka la keia make o Kanaihalau ia kaua. Ina i kuhi ku'u lima o ko Kanaihalau make ia, 

 ina i kulou ku'u poo a kunou i hope nei, alaila o ko kii ia a pepehi ia Kanaihalau. Nolai- 

 la, e noho oe e nana, e hele au e kamailio me Kamehameha." Hele aku la o Kekuawa- 

 hine a hiki ma waho o ka pa o Kamehameha, ku aku la nana i ke kamailio a Kameha- 

 meha me na 'lii. Ia lakou e kamailio ana, kuhi aku la ko Kekuawahine lima i kai, a pau 

 ia, nana maila ihope nei a kunou maila, a pau keia mau mea ia ia i ka hana, hoi maila 

 ia a hiki imua o Malaihi. 



A hiki o Kekuawahine imua o Malaihi, i aku la ia ia Malaihi : "Ea, ua ike ae nei 

 no paha oe ia'u i ke kuhi o ku'u lima i kai?" "Ae" aku o Malaihi, "ae." "A ua ike ae nei 

 no oe ia'u i ke kunou o ku'u poo i hope nei?" "Ae" mai o Malaihi, "ae." Alaila, olelo aku 

 o Kekuawahine ia Malaihi : "E hoi oe i Hawaii i keia la, a hiki oe, pepehi oe ia Kanaiha- 

 lau a make." 



Mahope o keia mau olelo, hoi la o Malaihi a hiki i Hawaii, a pae ma Kawaihae, 

 pii aku la ia a hala o Waimea, hiki i Hamakua, loaa o Kanaihalau e noho ana ma Eleio 

 i Waikoekoe. Pepehi ia ihola o Kanaihalau a make, holehole ia na iwi a wahi ia i ka 

 ahu moena, nolaila keia inoa, "Kanaihalau Paahu," a hiki i keia la. Ma keia make ana 



(487) 



